text: Geosinxron peyk – Yer kürəsini ekvatordan yuxarı orbitdə fırlana bilən və Yerin fırlanmasını izləməklə sabit qala bilən peyk ideyası ilk dəfə 1928-ci ildə German Potoçnik tərəfindən irəli sürülmüş və  1945-ci ildə elmi fantastika müəllifi Artur Klark tərəfindən "Wireless World" qəzetində populyarlaşdırılmışdır. Geostasionar orbitə uğurla çatan ilk peyk "Hughes Aircraft" tərəfindən NASA üçün qurulan və 19 avqust 1963-cü ildə orbitə buraxılan "Syncom3" idi. Kommunikasiya peyklərinin növbəti nəsilləri daha böyük tutumlara və təkmilləşdirilmiş performans xüsusiyyətlərinə malikdir. Bunlar sonradan televiziya yayımı, hərbi proqramlar və telekommunikasiya məqsədləri üçün qəbul edilmişdir. İnternetin və ümumdünya hörümçək torunun ixtirasından sonra geostasionar peyklər internetə çıxışı təmin etmək üçün potensial vasitə kimi maraq yaratmışdır.